पारे में उतार-चढ़ाव, आउटडोर 12 सौ पार
भास्कर न्यूज | गंगापुर सिटी
मौसममें उतार-चढ़ाव से अस्पताल में इन दिनों मौसमी बीमारियों से ग्रस्त रोगियों की संख्या में इजाफा हो रहा है। शिशु रोग वार्ड में बीमार बच्चों की संख्या में वृद्धि होने लगी है। तापमान में उतार-चढाव का असर बच्चों की सेहत पर पड़ रहा है। इससे सामान्य चिकित्सालय में इनडोर में 25-30 शिशु रोज भर्ती हो रहे हैं। आउटडोर भी एक हजार से बारह सौ मरीजों का पहुंच चुका है।
दवाकाउंटरों पर भीड़
तापमानमें भिन्नता के चलते आउटडोर में रोगियों की संख्या बढ़ रही है। अस्पताल के आउटडोर बढ़ रहा है और 100 से अधिक मरीज भर्ती हो रहे हैं। आउटडोर में चिकित्सकों के कक्षों में रोगियों की लंबी कतार दिखाई देती है। दवा काउंटरों की हालत भी ऐसी ही है और यहां भी दवा लेने वाले रोगियों के परिजनों की काफी लंबी कतार दिखाई देती है। प्रयोगशाला में भी जांच काउंटर पर मरीजों के परिजनों की लंबी कतार के कारण उन्हें जांच के लिए अपनी बारी का इंतजार करना पड़ रहा है।
इनबीमारियों का ज्यादा प्रकोप
अस्पतालमें उल्टी-दस्त, बुखार सहित अन्य बीमारियों से ग्रस्त रोगी उपचार के लिए रहे हैं। इनमें शिशुओं की संख्या अधिक है। सर्दी के असर से शिशुओं में निमोनिया, मस्तिष्क ज्वर और घबराहट से ग्रस्त शिशुओं को अस्पताल में भर्ती किया जा रहा है।
बच्चों में निमोनिया के अलावा सामान्य चिकित्सालय में खांसी-जुकाम के रोगी भी बढ़ रहे हैं। चिकित्सालय के हर कक्ष में चिकित्सकों के आगे मरीजों की लंबी कतार देखने को मिल रही है। सामान्य चिकित्सालय के चिकित्सक डॉ. आरसी मीणा का कहना है कि मौसम परिवर्तित होने के बाद रोगियों की संख्या में इजाफा हुआ है। सर्दी के मौसम में सेहत का ध्यान रखना जरूरी है।
गंगापुर सिटी. सामान्यचिकित्सालय में दवा वितरण केंद्र पर जमा भीड़।
bho_Deva bho_Deva hin_Deva mag_Deva hin_Deva hin_Deva hin_Deva hin_Deva hin_Deva